OpenLLM-France/wikimedia huggingface dataset:
# Oliver Goldsmith

Oliver Goldsmith (Ballymahon, Irlanda, 1728ko azaroaren 10a - Londres, 1774ko apirilaren 4a) anglo-irlandar idazlea izan zen.
Lan eginez ordaindu zituen ikasketak Dublinen. Edinburgon Medikuntza ikasketak egin zituen, ondoren Frantzia, Suitza eta Italia oinez egin zituen, eta bidaia haren berri eman zuen The Traveller (1764, Bidaiaria) liburuan. Bere garaiko ideiak eta ohiturak kritikatu zituen berak sortu zuen The Bee egunkarian (1759), eta bertan argitaratu zituen bere olerkirik onenak ere. The Vicar of Wakefield (1766, Wakefieldgo bikarioa) eleberriak egin zuen ezagun. The Good-Natured Man (1768, Gizon zintzoa) antzerkian bere garaiko sentiberatasuna kritikatzen du. The Deserted Village (1770) poeman nekazaritza hartu zuen gaitzat. English History (1771) historia-liburua ere idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q236236
* Multimedia: Oliver Goldsmith / Q236236
# Étienne Pasquier

Étienne Pasquier (Paris, 1529ko ekainaren 7a - ibidem., 1615eko irailaren 1) Frantses historialaria eta legegizona izan zen. Recherches de la France idazten jardun zuen 1561etik hil arte. Frantziako erakundeen jatorria eta erregeen aginpidearen aurrerabidea aztertu zituen bederatzi liburuk osatutako obra horretan, eta, orobat, ohituren, sinesmenen, ideien eta letren bilakaera. Lehen frantses historialaritzat hartu da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q290040
* Multimedia: Étienne Pasquier / Q290040
# Curzio Malaparte

Curzio Malaparte, jaiotza-izenaz Kurt Erich Suckert (Prato, Italia, 1898ko ekainaren 9a - Erroma, Italia, 1957ko uztailaren 19a), italiar kazetaria eta idazlea izan zen.

## Biografia

Alderdi Faxistako kide izan zen (1922-1931). Italiatik alde egin eta Frantzian eta Britainia Handian bizi izan zen.
Parisen Technique du Coup d´État (1931, Estatu-kolpearen teknika), eta Le Bonhomme Lénine (1932, Lenin gizontxoa) eman zituen argitara, frantsesez idatziak biak, eta debekatuak Alemanian eta Frantzian.
Italiara izuli zenean atxilotu eta Lipari uhartera erbesteratu zuten. Bigarren Mundu Gerran berriemaile gisa aritu zen, eta nazien ankerkeria salatu zuen Kaputt (1944) eleberrian. Beste obra ezagunak: Sodoma e Gomorra (1931), Viaggio in inferno (1938, Infernurako bidaia), La pelle (1949, Larrua) eta Maledetti toscani (1956, Toskanatar madarikatuak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312637
* Multimedia: Curzio Malaparte / Q312637
# Jules Michelet

Jules Michelet (Paris, 1798ko abuztuaren 21a - Hyères, 1874ko otsailaren 9a) frantses historialari eta idazlea izan zen. Bere ikuspegi historiografikoak frantses nazionalismoa oinarritzen lagundu zuen.
Frantziako Nazio Artxiboen Historia Saileko zuzendari eta Collège de France-ko irakasle izan zen. Napoleonen alde jarri zen, eta horrek arazoak ekarri zizkion. Ideologia liberala, elizaren kontrakoa, eta historiaren ikuspegi erlijioso eta erromantikoa azaldu zuen bere lanean. Idatzi zituen lanen artean Principes de la philosophie de l´Histoire (1827), Histoire Romaine (1831, 2 liburuki), Histoire de France (1833-1867, 20 liburuki), Histoire de la Révolution française (1847-1853, 17 liburuki) eta Histoire du XIX siècle (1872-1875, 3 liburuki) ditu azpimarragarrienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310791
* Multimedia: Jules Michelet / Q310791
# Thomas Browne

Thomas Browne (Londres, 1605eko urriaren 19a - Norwich, 1682ko urriaren 19a) ingeles sendagile eta polimata izan zen.
Oxford Unibertsitatean ikasi zuen eta ondoren Medikunta ikasi zuen Padua, Paris eta Leiden Unibertsitateetan. 1637an Norwichen kokatu zen eta han medikuntza praktikatu zuen hil arte.
Bere idazkiek hainbat gai jorratu zituzten, hala nola zientzia, medikuntza, erlijioa eta esoterismoa. Mundu naturalarekiko jakin-mina agertu zuen, Francis Baconen iraultza zientifikoaren eraginez eta iturri klasiko eta biblikoek eraginda.

## Lanak

   * Religio Medici (1643)
   * Pseudodoxia Epidemica (1646–72)
   * Hydriotaphia, Urn Burial (1658)
   * The Garden of Cyrus (1658)
   * A Letter to a Friend (1656; pub. 1690)
   * Christian Morals (1670s; pub. 1716)
   * Musaeum Clausum Tract 13 from Miscellaneous Tracts first pub. 1684

## Kanpo estekak

* Datuak: Q313925
* Multimedia: Thomas Browne (polymath) / Q313925
# Ada Negri

Ada Negri (Lodi, 1870eko otsailaren 3a - Milan, 1945eko urtarrilaren 11) italiar idazlea izan zen.
18 urterekin irakasle hasi zen Pavian. 1892an lehen poema liburua arrakasta handiz argitaratu zuen eta irakasle postua lortu zuen Milanen. Bere bigarren liburuan behartsu abandonatuen tragediari buruzko poemak idatzi zituen. 1896an miresle batekin ezkondu zen eta 1913an ezkontidea banantze ondoren, Ada Suitzara joan zen bere alabarekin. 1921ean eleberri autobiografiko bat idatzi zuen Comon eta 1923an beste liburu bat idatzi zuen Capri uhartean.
1945ean Italiako Akademian sartu zen lehen emakumea izan zen. Lidel emakume aldizkariaren erredaktoreetako bat izan zen, 1919 eta 1935 artean argitaratua.

## Lanak
### Olerkigintza

* Fatalità (1892)
* Tempeste (1896)
* Maternità (1904)
* Dal profondo (1910)
* Esilio (1914)
* Il libro di Mara (1919),
* I canti dell’isola (1925)
* Vespertina (1930)
* Il dono (1936)
* Fons amoris (1946)

### Prosa

* Le solitarie (1917)
* Orazioni (1918)
* Stella mattutina (1921)
* Finestre alte (1923)
* Le strade (1926)
* Sorelle (1929)
* Di giorno in giorno (1932)
* Erba sul sagrato (1939)
* Oltre (1947)

## Kanpo estekak

* Datuak: Q346250
* Multimedia: Ada Negri / Q346250
# François Fénelon

François Fénelon, jaiotza-izena: François de Salignac de la Mothe (Fénelon gaztelua, Sainte-Mondane, Périgord, 1651ko abuztuaren 6a - Cambrai, 1715ko urtarrilaren 7a) frantziar artzapezpiku eta teologoa izan zen.

## Bizitza eta lanak

1678an, katoliko egindako protestanteen alabek ikasten zuten barnetegiko (Institut des Nouvelles Catholiques) zuzendari izendatu zuten, eta hamar urte egin zituen kargu horretan. Garai horretan idatzi zituen Traité de l´éducation des filles (1687, Nesken irakaskuntzarako gidaliburua), Traité du ministère des Pasteurs (1688, Apaizen egitekoei buruzko liburua) eta Réfutation du système de Malebranche (Malebrancheren sistema arbuiatuz).
1689an Luis XIV.aren bilobaren irakasle izendatu zuten, eta harentzat idatzi zituen Aventures de Télémaque (1699. Joan Piarres Duvoisin idazle euskaldunak itzuli zuen obra hori, 1830. urtetik aurrera), Dialogues des morts (1700, Hildakoen hizketak) eta alegia-liburu bat (Fables).
Plan de Gouvernement (1710) eta Essai philosophique sur le Gouvernement civil liburuetan herrien aginpideko oinarriak finkatu zituen. Liburu horietan azaldu zituen ideiei esker, 1695ean Cambraiko artzapezpiku izendatu zuten. Bossueten États d´oraison liburuari erantzunez, Explication des maximes des Saints (1697) idatzi zuen. Bossuetek Relation sur le quiétisme (1698) idatziz erantzun zion, eta azkenik Inozentzio XII.a aita santuak haren liburuko 23 proposamen kondena zitzan lortu zuen. Fénelon erabaki horren aurrean makurtu zen, De Auctoritate liburuan esaten zuena betez.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ François FÉNELON: Telemake Euskaratzailea: Joan Piarres Duvoisin. Klasikoen gordailua. Klasikoak.armiarma.eus

## Kanpo loturak

* Euskarari ekarriak: Fenelon Ekarriak.armiarma.eus
* Datuak: Q310002
* Multimedia: François Fénelon / Q310002
# The History of the Decline and Fall of the Roman Empire

    Artikulu hau historia liburuari buruzkoa da; beste esanahietarako, ikus «Erromatar Inperioaren erorketa (argipena)».
The History of the Decline and Fall of the Roman Empire (ingelesetik euskarara emana: Erromatar Inperioaren Gainbehera eta Erorketaren Historia), sei bolumeneko historia lan inportantea da, 18. mendekoa, Edward Gibbon ingelesak idatzia. Izenburu laburtuagoarekin ere ezaguna da: Decline and Fall of the Roman Empire, Erromatar Inperioaren Gainbehera eta Erorketa,
Liburua ez da bakarrik Mendebaldeko Erromatar Inperioaren erorketari buruzkoa, baizik eta zentzu zabalean Ekialdeko Inperioaren jarraipena aztertzen du, Bizantziorena alegia, honen amaierara arte (15. mendeko Konstantinoplaren erorketa)
Era horretan Mendebaldeko zibilizazioaren aztarnak aztertzen ditu Gibbonek liburuan, eta baita Islamiarren eta Mongolen zibilizazioen gorakadak eta konkistak.
Lehen liburukia argitaratu zen 1776 eta seigarren alearekin osatu zen lana 1789an.

## Kanpo estekak

* Liburua osorik hainbat formatutan, Gutenberg Proiektuan.
* Audio-liburua, ingelesez.
* Datuak: Q313030
* Multimedia: The History of the Decline and Fall of the Roman Empire / Q313030
# Cornelius Jansen

Cornelius Otto Jansen (Acquoi, Holanda, 1585eko urriaren 28a - Ypres, Flandria, 1638ko maiatzaren 6a) herbeheretar Erromatar Eliza Katolikoko erreformatzaile izan zen.

## Biografia

Lovainan hasi zen ikasten 1602an, eta irakasle egin zuten 1630ean. Bayren jarraitzaile ziren agustindarren eta jesuiten arteko tirabiretan lehenengoen alde agertu zen. Duvergier de Hauranne, Jansenen jarraitzaile eta geroago Saint Cyrango abade izan zenak eta biek, Santuen bizitza eta esanak aztertu zituzten hiru urtean zehar, Agustin santuaren bizitza eta esanak, bereziki. 1617an zuzendari zen Santa Pulkeria Norvegiako ikasleentzako eskolan. Jesuiten aurka jarraitu zuen, haien ikasleei teologiazko tituluak ukatuz. 1628tik aurrera Augustinus idatzi zuen, Saint Cyranek bultzatua. 1634an Mars Gaellicus idatzi zuen, nazio protestanteekin bat egin zuelako Frantziako monarkiari kritika eginez. Lan hori hil ondoren argitaratu zioten, eta Elizaren historian zehar ezagutu direnen arteko kinka larrienetarikoa piztu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q318943
* Multimedia: Cornelius Jansen / Q318943
# Vincenzo Gioberti

Vincenzo Gioberti (Turin, 1801eko apirilaren 5a - Paris, 1852ko urriaren 26a) italiar apaiza, filosofoa eta politikaria izan zen. Ideia liberalei eta Italia Gaztea mugimenduari zien atxikimenduagatik erbesteratua izan zen (1833). Parisen eta Bruselan bizi izan zen. Rosmini Serbatiren eraginez, filosofia eta katolikotasuna eraberritzen saiatu zen. Primato morale e civile degli italiani (1843) bere obra nagusian Italian federazio bat eratzearen alde agertu zen, Aita Santua buru izango zuena, G. Mazziniren kontra, hura errepublikaren aldekoa baitzen. Italiara itzuli zen Austriaren kontrako Piemonteko Independentziarako Gerra garaian (1848), eta Sardiniako Erresumako Diputatuen Ganberako lehendakari eta geroago gobernuburu izendatua izan zen, baina azkenik kargua utzi eta Frantziara joan behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q378706
* Multimedia: Vincenzo Gioberti / Q378706
# Andreas Osiander

Andreas Osiander —jaiotza izenaz, Andreas Hosemann— (Gunzenhausen, Alemania, 1498ko abenduaren 19a - Königsberg, Ekialdeko Prusia —gaur egun Kaliningrad, Errusia—, 1552ko urriaren 17a) filosofoa eta teologoa izan zen. Luteranismoa onartu zuen, eta Erreforma Protestantearen aitzindarietako bat izan zen. 1539an, beste teologo protestante batzuekin, Augsburgoko Dietaren erreformaren alde agertu zen.
Lan aipagarriak: Evangelienharmonie, Conjecturae de ultimis temporibus ac de fine mundi eta De justificatione. Astronomian eta matematiketan aditua zen, eta ospe handia hartu zuen Nikolas Kopernikoren De revolutionibus orbium coelestium lanaren hitzaurrean idatzi zuenari esker. Bertan gogotik kritikatu zuen Nikolas Kopernikoaren teoria heliozentrikoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435547
* Multimedia: Andreas Osiander / Q435547
# Giambattista Marino

Giambattista Marino (Napoli, 1569ko urriaren 18a - ib., 1625eko martxoaren 26a) italiar olerkari barrokoa izan zen.

## Bizitza eta lanak

Napolin bizi izan zen 1600 arte, baina han zeraman bizimoduaren ondorioz atxilotu, eta Erromara bidali zuten. Erroman Pietro Aldobrandini kardinalaren idazkari izan zen. 1608-1615 bitartean, Turinen izan zen, Karlos Emanuel I.aren gortean, eta eztabaida sakonak izan zituen Gaspare Murtola Genovako olerkariarekin. 1615ean, Parisera joan zen, Maria Medicik gonbidaturik. 1624an, Napolira itzuli zen, eta han hil zen hurrengo urtean. Barrokoa Italian sartu zuen lehen olerkarietako bat izan zen. Haren izenetik dator marinismo joeraren izena.
Haren olerki-lanetako batzuk La lira (1608); La Murtolaide (1609); Epitalami (1616); eta La sampogna (1620) dira, eta haren obra nagusia L'Adone (1623, «Adonis») da. Olerkiez gainera, aipagarriak ditu orobat: Le dicerie sacre (1614, «Hitzaldi sakratuak») eta Lettere (1627-1629, «Gutunak»).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q332489
* Multimedia: Giambattista Marino / Q332489
# Ephraim Chambers

Ephraim Chambers (Kendal, Westmorland, 1680 inguruan - Islington, 1740ko maiatzaren 15a) entziklopedista ingelesa izan zen. Harpidetzen bidez, 1728an kaleratu zen haren Cyclopaedia; Arte eta Zientzien Hiztegi Unibertsala delako obrak ospe handia jaso zuen berehalakoan. Diderot eta d'Alembert-en L'Encyclopédie-aren iturri nagusietako bat izan zen liburua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q369770
* Multimedia: Ephraim Chambers / Q369770
# Petrus Ramus

Petrus Ramus (edo Pierre de la Ramée) (Cuts, Vermandois, 1515 – Paris, 1572ko abenduaren 26a) frantses filosofoa, matematikaria eta humanista izan zen. Arteetako ikasketak egin ondoren Aristotelesen aurkako bi obra idatzi zituen (1543, Dialecticae partitiones eta Aristotelicae anidmaversiones), biak Erregeren Kontseiluak kondenatu zituenak. U eta v bereiztea proposatu zuen, besteak beste. Henrike II.a erregeak kondena indargabetu zion 1547an, eta 1551. urtean, Lorrenako kardinalaren laguntzari esker, katedradun egin zuten Collège de France-n edo Frantziako Eskolan. Erreformari atxiki zitzaionean katedra utzi behar izan zuen. Amboiseko Bakeari esker berreskuratu zuen katedra (1563). Preslesko Eskolan hil zuten, San Bartolome egunaren bezperan (1572).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q376124
* Multimedia: Pierre de La Ramée / Q376124
# Silvio Pellico

Silvio Pellico (Saluzzo, Italia, 1789ko ekainaren 24a - Turin, Italia, 1854ko urtarrilaren 31) italierazko idazlea izan zen.

## Bizitza

Erlijioan oinarritutako heziketa zorrotza izan bazuen ere, Frantzian bizi izan zen urteek (1800-1809) eragin handia izan zuten Pellicorengan, eta ideia liberaletara jo zuen. Milana itzuli ondoren Francesca da Rimini (1815) tragedia idatzi zuen. Madame Staël, Schlegel eta Byron ezagutu zituen. Erromantizismoaren inguruko artikulu batzuk idatzi zituen Il Conciliatore egunkarian. Kartzelan sartu zuten Carbonari taldeko kide izateagatik eta heriotza-zigorra eman zioten (1820). 1822an heriotza-zigorra kendu eta hamabost urteko kartzela eman zioten. Hamar urte igaro zituen presondegian, Venezian eta Spielbergeko gazteluan. Kartzelatik atera ondoren Turinen jarri zen bizitzen, eta Le mie prigioni (1832, Nire kartzelak) oroitzapen-liburua argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q435151
* Multimedia: Silvio Pellico / Q435151
# Antoine Destutt de Tracy

Antoine-Louis-Charles-Claude Destutt, Tracyko kondea (Paris, Frantzia, 1754ko uztailaren 20a - Paris, 1836ko martxoaren 9a) filosofo eta politikari frantsesa izan zen.

## Biografia

Izualdian atxilotu, eta Robespierre erori arte ez zuten aske utzi. Senatuko kide izan zen Kontsulatuaren garaian. Napoleon I.ak ideologoen buruzagitzat zeukan. Destuttek Napoleon ezgai deklaratzeko proposamena egin zion senatuari 1814. urtean.
Filosofian oinarriturik, Eléments d´idéologie obra eman zuen argitara, eta baita beste hauek ere: Idéologie, 1801; Grammaire générale, 1803; Logique, 1805; Traité sur la volonté.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q351691
* Multimedia: Antoine Destutt de Tracy / Q351691
# Thomas Bartholin

Thomas Bartholin (Malmö, 1616ko urriaren 20a - Kopenhage, 1680ko abenduaren 4a) daniar sendagile, matematikari, astronomo eta teologoa izan zen.
Zientzialari aitzindarien familia bateko kidea izan zen. Familiako hiru belaunaldik ekarpenak egin zituzten zientzia anatomikoan eta medikuntzan. Thomas Bartholin ezaguna da gizakiengan sistema linfatikoa aurkitzeko egindako lanagatik eta hozte-sistema bidezko anestesiaren lehen deskribapen zientifikoa egiteagatik.

## Lan hautatuak

* Historiarum anatomicarum rariorum [...] (Case histories of unusual anatomical and clinical structures, including descriptions and illustrations of anomalies and normal structures)
** ... centuria I et II Google Booksen, Amsterdam, 1654.
** ... centuria III et IV Google Booksen. The Hague: Vlacq, 1657.
** ... centuria V et VI Google Booksen, Copenhagen: P. Haubold, 1661 (with Mantissa anatomica, by Johannes Rodius).
* De unicornu. Padua, 1645.
* De Angina Puerorum Campaniae Siciliaeque Epidemica Exercitationes. Paris, 1646.
* De lacteis thoracicis in homine brutisque nuperrime observatis historia anatomica Google Booksen, Copenhagen: M. Martzan, 1652 (Bartholin's discovery of the thoracic duct).
* Vasa lymphatica nuper Hafniae in animalibus inventa et hepatis exsequiae. Hafniae (Copenhagen), Petrus Hakius, 1653.
* Vasa lymphatica in homine nuper inventa. Hafniae (Copenhagen), 1654.
* Historarium anatomicarum rariorum centuria I-VI. Copenhagen, 1654–1661.
* Anatomia. The Hague. Ex typographia Adriani Vlacq, 1655.
* Dispensarium hafniense. Copenhagen, 1658.
* De nivis usu medico observationes variae. Accessit D. Erasmi Bartholini de figura nivis dissertatio. With a book by Rasmus Bartholin. Copenhagen: Typis Matthiase Godichii, sumptibus Petri Haubold, 1661. (Contains the first known mention of refrigeration anaesthesia)
* Cista medica hafniensis. Copenhagen, 1662.
* De pulmonum substantia et motu. Copenhagen, 1663.
* De insolitis partus humani viis. Copenhagen, 1664.
* De medicina danorum domestica. Copenhagen, 1666.
* De flammula cordis epistola. Copenhagen, 1667.
* Orationes et dissertationes omnino varii argumenti. Copenhagen, 1668.
* Carmina varii argumenti. Copenhagen, 1669.
* De medicis poetis dissertatio. Hafinae, apud D. Paulli, 1669.
* De bibliothecae incendio. Copenhagen, 1670.
* De morbis biblicis miscellanea medica. Francofurti, D. Paulli, 1672.
* De cruce Christi hypomnemata IV, Typis Andreae ab Hoogenhuysen, Vesaliae (Wesel), 1673.
* Acta medica et philosophica. 1673–1680.

## Kanpo estekak

Thomas Bartholinen lan digitalizatuak Botanicus.orgen
* Datuak: Q365909
* Multimedia: Thomas Bartholin / Q365909
# Sydney, Lady Morgan

Sydney, Lady Morgan (Dublin edo Irlandako itsasoa, 1781eko? abenduaren 25a - Londres, 1859ko apirilaren 14a) irlandar eleberrigilea izan zen.
Lehen lana olerki liburu bat izan zen eta irlandar abestiak ere bildu zituen. Bi eleberri idatzi ondoren, 1806an bere lanik ospetsuena argitaratu zuen, The Wild Irish Girl. Eleberri proto-feminista da, gai politiko eta aberkoiekin.
1812an Charles Thomas Morganekin ezkondu zen.

## Lanak

* 1804 St. Clair
* 1806 The Novice of St. Dominick
* 1806 The Wild Irish Girl
* 1807 Patriotic Sketches and Metrical Fragments
* 1811 The Missionary. An Indian Tale
* 1814 O’Donnell
* 1817 France
* 1818 Florence Macarthy. An Irish Tale. In Four Volumes
* 1821 Italy. In Three Volumes
* 1823 Life and Times of Salvator Rosa. In Two Volumes
* 1825 Absenteeism
* 1827 The O’Briens and the O’Flaherties
* 1829 The Book of the Boudoir
* 1830 France in 1829–30. In Two Volumes
* 1833 Dramatic Scenes from Real Life
* 1835 The Princess
* 1840 Woman and her Master
* 1841 The Book without a Name
* 1859 Passages from my autobiography

## Kanpo estekak

* Datuak: Q459275
* Multimedia: Lady Morgan / Q459275